google/wiki40b huggingface dataset:
कोरापुट

सवर श्रीक्षेत्र

भगवान जगन्नाथ का यह आधुनिक मंदिर समुद्र तल से 2900 फीट की ऊंचाई पर एक पहाड़ी के शिखर पर बना हुआ है। मंदिर के पास ही एक जनजाति संग्रहालय है, जहां पर्यटकों को आदिवासी संस्कृति और विरासत के विषय में जानकारी दी जाती है।

दुदुमा झरना

मत्स्य तीर्थ के नाम से विख्यात यह खूबसूरत झरना 175 मीटर की ऊंचाई से गिरता है। यहां के हरे-भरे और शांत क्षेत्र में एक हाइड्रो इलेक्ट्रिक प्रोजेक्ट विकसित किया गया है। यहां पिकनिक मनाने वालों का सदैव जमावडा लगा रहता है। दुदुमा झरने से 3 किलोमीटर की दूरी पर स्थित एक छोटा-सा गांव गुरूवार को लगने वाले बाजार के लिए प्रसिद्ध है।

गुप्‍तेश्‍वर मंदिर

भगवान शिव का यह प्रसिद्ध गुफा मंदिर चूना पत्थर की एक पहाड़ी पर स्थित है। कोलाब नदी के किनारे यह पहाड़ी प्राकृतिक दृश्यावली से भरपूर है। मंदिर के पवित्र लिंगम को गुप्‍तेश्‍वर कहा जाता है जिसका अर्थ छिपे हुए भगवान होता है। छत्तीसगढ़ में इसे गुप्‍त केदार के नाम से जाना जाता है। शिवरात्रि के मौके पर यहां बड़ी संख्या में शिवभक्तों का आगमन होता है।

दुमुरीपुट

यह गांव कोरापुट और सुनादेब के मध्य राष्ट्रीय राजमार्ग 43 के निकट स्थित है। यहां का श्रीराम मंदिर भगवान हनुमान की विशाल मूर्ति के लिए चर्चित है। यह मूर्ति उड़ीसा की सबसे विशाल हनुमान की मूर्ति मानी जाती है। राम नवमी पर्व के मौके पर यहां बड़ी संख्या में राम और हनुमान भक्तों का आगमन होता है।

नंदपुर

जेपोर की यह प्राचीन राजधानी बतरीसा सिंहासन के लिए प्रसिद्ध है। 1.8 मीटर ऊंची गणपति की प्रतिमा इस स्थान का प्राचीन वैभव दर्शाती प्रतीत होती है। सरबेश्‍वर मंदिर और उनमें खुदे अभिलेख भी इस स्थान की अद्वितीयता को बयां करते हैं।

कोलाब बांध

कोलाब नदी पर बना यह बांध समुद्र तल से 3000 फीट की ऊंचाई पर है। इस बांध के जल से हाइड्रो इलेक्ट्रिक पावर उत्पन्न की जाती है। प्राकृतिक सुंदरता से परिपूर्ण इस स्थान में नौकायन और पिकनिक का आनंद भी लिया जा सकता है।

जेपोर

जेपोर नगर में यहां के प्रारंभिक शासकों द्वारा बनवाया गया किला देखा जा सकता है। यह किला चारों तरफ से ऊंची दीवारों से घिरा है। इसका प्रवेशद्वार काफी ऊंचा है। यहां के डेढ मील चौड़े जलकुंड को जगन्नाथ सागर के नाम से जाना जाता है। यह जलकुंड जलक्रीड़ाओं में रूचि रखने वालों के लिए उचित जगह है। जेपोर कोरापुट जिले के व्यापार केन्द्र के रूप में विकसित हुआ है और यहां का पेपर मास्क क्राफ्ट काफी लोकप्रिय है।
मैडरिड का सान आन्द्रेस गिरजाघर

इतिहास

यह गिरजाघर मुसलमानों के क़ब्ज़े के समय से एक पूर्व का गिरजाघर और उसी स्थान पर स्थित है।
पूर्व गिरजाघर को सान इसिदोर लाबरादोर (San Isidro Labrador) और उनकी पत्नी सांता मरीआ दे ला काबेज़ा (Santa María de la Cabeza) जिन्होंने इसे बनाया था, अकसर यहाँ जाते-जाते थे।
सान इसिदोर लाबरादोर, जिनका घर पास ही था, मर्णोपरांत अपने घर पर एक छोटा गिरजाघर बनाने का आदेश दिया था। इस छोटे गिरजाघर का निर्माण 1657 शुरू हुआ था जबकि सान इसिदोर लाबरादोर को 1622 को एक धार्मिक संत के रूप में मान्यता दी गई थी।

अतिरिक्त पुनर्निर्माण

इसके अलावा इस गिरजाघर का पुनर्निर्माण 1663 और 1669 में, और बाद में 1783 और 1789 में किया गया था। शुरू-शुरू में निर्माण एक बारोक शैली में होज़े दे विल्लाररेआल (José de Villarreal) द्वारा किया गया था। इसके बाद का निर्माण पेदरो दे ला तोर्रे (Pedro de la Torre) और जुआन दे लोबेरा (Juan de Lobera) द्वारा लिया गया था।

स्पेन की गृह युद्ध का प्रभाव

गिरजाघर के अन्दर की चित्रकला और सजावट को स्पेन की गृह युद्ध से बहुत हद तक नुक़्सान हुआ है।
मानव पारिस्थितिकी

मानव पारिस्थितिकी (अंग्रेज़ी: Human Ecology) एक अंतर्विषयक विज्ञान है जो मनुष्य, मानव समाज और मानव निर्मित पर्यावरण के प्राकृतिक पर्यावरण के साथ अन्योन्याश्रय संबंधों का अध्ययन करता है। विज्ञान की इस शाखा का विकास बीसवीं सदी के आरम्भ में एक साथ कई शास्त्रों के चिंतनफ़लक में हुए परिवर्तन का परिणाम है। यह विज्ञान अपनी अध्ययन सामग्री और विधियों तथा सिद्धांतों के लिये जीव विज्ञान, पारिस्थितिकी, समाजशास्त्र, अर्थशास्त्र और भूगोल आदि पर आश्रित है।
"मानव पारिस्थितिकी" शब्द का पहली बार प्रयोग एलेन स्वैलो रिचर्ड्स (Ellen Swallow Richards) द्वारा उनके लेख "Sanitation in Daily Life", में हुआ जिसमें उन्होंने इसे "मनुष्य के आसपास के पर्यावरण के मानव जीवन पर प्रभावों के अध्ययन" के रूप में परिभाषित किया।"
प्रसिद्द भूगोलवेत्ता हार्लेन एच॰ बैरोज ने एसोशियेशन ऑफ अमेरिकन ज्याग्रफर्स के 1922 ई॰ के वार्षिक अधिवेशन में मानव भूगोल को मानव पारिस्थितिकी के रूप में विकसित करने का पुरजोर समर्थन किया।
वर्तमान परिप्रेक्ष्यों में पर्यावरण (जो एक पारितंत्र है) में परिवर्तन और मानव पर उसके प्रभाव, मानव स्वास्थ्य, सामाजिक सरोकारों का पारिस्थितिकीय अध्ययन, आर्थिक क्रियाओं की संधारणीयता, प्रकृति प्रदत्त पारितंत्रीय सेवाओं का मूल्यांकन और पारिस्थितिकीय अर्थशास्त्र का विकास मानव पारिस्थितिकी के मूल अध्ययन-विषय हैं।

ऐतिहासिक विकास

मानव पारिस्थितिकी आस्पद के नवीन होने के बाद भी, पारिस्थितिकीय चिंतन के मूल बिंदुओं का चिह्नांकन प्राचीन सभ्यताओं के ज्ञान और चिंतन-शैली में भी किया जा सकता है। आधुनिक समय में इकोलॉजी शब्द पहली बार अर्नेस्ट हैकल द्वारा 1866 में प्रयोग किया गया और उन्होंने इसे "प्रकृति के अर्थशास्त्र" जैसा कुछ परिभाषित करने का प्रयत्न किया।
वर्तमान परिप्रेक्ष्य में भी, पारिस्थितिकी मात्र एक जीवविज्ञान की शाखा ही नहीं है बल्कि एक मानवशास्त्र भी है। डार्विन के विकासवादी चिंतन का परिणाम हर क्षेत्र में व्याप्त हुआ और यह परकृतिक वातावरण से मानव के समायोजन की एक महत्वपूर्ण भूमिका के रूप में स्थापित हुआ।
हरबर्ट स्पेंसर, जिन्होंने "योग्यतम की उत्तरजीविता" नामक वाक्यांश गढ़ा, कुछ शुरूआती चिंतकों में से थे जिन्होंने समाज को एक जीवित जीवधारी के रूप में अपने पर्यावरण से अन्तर्क्रिया करते हुए देखने का प्रयास किया। उन्होंने एक तरह से समाजशास्त्र और पारिस्थितिकी के बीच संबंध स्थापित करने की भूमिका तैयार की। मानव पारिस्थितिकी के विकास में उन्नीसवी सदी के अंत में भूगोल और सामजिक जीवविज्ञान का काफ़ी योगदान रहा। सामाज शास्त्र के क्षेत्र में मानव पारिस्थितिकी के अध्ययन की शुरुआत का श्रेय पार्क, बर्गेस, हंटिंगटन और मैकेन्जी को दिया जाता है। वहीं हार्लेन बैरोज ने तो मानव भूगोल को मानव पारिस्थितिकी के रूप में परिभाषित ही करने की वकालत की।
जीवविज्ञान से पारिस्थितिकी के क्षेत्र में आये पारिस्थितिकी-विदों ने बहुधा मानवीय तत्वों और मानव पारिस्थितिकी कि उपेक्षा की लेकिन मानव पारिस्थितिकी का इतिहास हमेशा मनुष्य केंद्रित अध्ययन का रहा है।
पॉल सीयर्स (Paul Sears) एक अग्रणी विद्वान हैं जिन्होंने मानव पारिस्थितिकी की संकल्पनाओं का प्रयोग जनसंख्या विस्फोट, वहन क्षमता और संवृद्धि की सीमाओं के अध्ययन में किया। सीयर्स के अनुसार, "When we as a profession learn to diagnose the total landscape, not only as the basis of our culture, but as an expression of it, and to share our special knowledge as widely as we can, we need not fear that our work will be ignored or that our efforts will be unappreciated."
डॉ. कृष्ण कुमार

डॉ॰ कृष्ण कुमार बर्मिंघम मे बसे भारतीय मूल के हिंदी लेखक है। में डॉ॰ कृष्ण कुमार एक लम्बे अर्से से भारतीय भाषाओं की ज्योति `गीतांजलि बहुभाषी समाज' के माध्यम से जगाये हुए हैं। गीतांजलि ब्रिटेन की एकमात्र ऐसी संस्था है जो भारत की तमाम भाषाओं को साथ लेकर चलने का प्रयास करती है। डॉ॰ कुमार 1999 के विश्व हिन्दी सम्मेलन, लंदन के अध्यक्ष भी थे। डॉ॰ कुमार की कविताएं गहराई और अर्थ का संगीतमय मिश्रण होती हैं। विचार उनकी कविताओं पर हावी रहता है। उन्हें एक अर्थ में यदि कवियों का कवि कहा जाय तो शायद गलत न होगा क्योंकि गीतांजलि के माध्यम से वे बर्मिंघम के कवियों कवयित्रियों को एक नई राह भी दिखा रहे हैं। उनके अब तक दो कविता संग्रह प्रकाशित हो चुके हैं।
गीतांजलि के सदस्यों में विभिन्न भारतीय भाषाओं के कवि शामिल हैं। अजय त्रिपाठी, स्वर्ण तलवार, रमा जोशी, चंचल जैन, विभा केल आदि काफी अर्से से कविता लिख रहे हैं। प्रियंवदा देवी मिश्र की रचनाओं में महादेवी वर्मा का प्रभाव साफ महसूस किया जा सकता है।
आलफाडाङा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

आलफाडाङा उपजिला बांग्लादेश के मध्य में स्थित, ढाका विभाग के फरिदपुर जिले में स्थित है।
राष्ट्रीय सभा (भूटान)

इतिहास

वर्ष 1953 में भूटान के तीसरे नरेश जिग्मे दोरजी वांगचुक ने प्रथम राष्ट्रीय सभा की स्थापना की थी। इस सभा का गठन एक घोषणा के आधार पर किया गया इसमें यह कहा गया कि इस सभा में जनता और देव लोग के प्रतिनिधि होंगे। यहां देव लोगों से तात्पर्य है " विशिष्ठ लोग "। भूटान नरेश की यह घोषणा एक लिखित दस्तावेज के रूप में थी जिसे आगे चलकर पुनाखा द्ज़ोंग में नामग्याल त्से त्शोंगखांग पर स्वीकृत हुआ। बाद में यही दस्तावेज राष्ट्रीय सभा के संचालन का आधार बना।

वर्तमान राष्ट्रीय सभा

वर्ष 2013 के निर्वाचन में पी डी पी को 32 और पी डी टी 15 सीटें प्राप्त हुईं।वर्तमान राष्ट्रीय सभा में कुल 47 सदस्य हैं।
चौदहवाँ लुई

चौदहवाँ लुई (१६३८-१७१५ / Louis XIV) एक राजा था जिसने १६४३ से आजीवन फ्रांस पर शासन किया। उसका शासन ७२ वर्ष एवं ११० दिनों का था जो यूरोप के इतिहास में किसी भी राजा के शासनकाल से बड़ा है।
१५ मई १६४३ को तेरहवें लुई का देहांत हो गया। अब उसका पुत्र लुई चौदहवाँ राजसिंहासन पर बैठा। उस समय उसकी आयु केवल पाँच वर्ष की थी। रिशल्यू के उपरांत राज्य की बागडोर कार्डिनल मेज़रिन के हाथ में आ गई थी। मेज़रिन ने रिशल्यू की ही नीति को पूर्णत: स्थायी रखा। चौदहवें लुई के राज्यारोहण के समय फ्रांस की सेनाएँ तीस वर्षीय युद्ध में जर्मनी में लड़ने में व्यस्त थीं। फिर भी फ्रांस में विद्रोहियों का सफलतापूर्वक दमन किया गया। चतुर्थ हेनरी व रिशल्यू दोनों ने फ्रांस में स्वेच्छाचारी राजसत्ता जमाने का यथेष्ट प्रयत्न किया था १६६१ में मेजरिन की मृत्यु के उपरांत चौदहवें लुई ने इस बात की घोषणा की कि वह स्वयं राज्य करेगा और मंत्रियों की सहायता की उसे कोई आवश्यकता नहीं है। लुई का कहना था, 'मैं ही राष्ट्र हूँ।' लुई के समय में फ्रांस के सर्वसाधारण को इस बात पर विश्वास दिलाया गया कि मनुष्य जाति के लाभ के लिए ही भगवान राजा को अपना प्रतिनिधि बनाकर भेजता है।
चौदहवें लुई के तत्कालीन वित्तमंत्री कोलबेर ने देश की आर्थिक उन्नति की जिसके परिणामस्वरूप युद्ध के साधन उपलब्ध हुए। लुई (१६६१ से १७१३ तक), फ्रांस की सीमाएँ बनाने के लिए यूरोप में युद्ध करता रहा। इनके डेवोल्यूशन (Devolution) का युद्ध (१६६७-१६६८), डचश् युद्ध (१६७२-१६७८), ऑग्सबर्ग की लीग का युद्ध (१६८९-१६९७) और स्पेन के उत्तराधिकार का युद्ध (१७०१-१७१३) प्रसिद्ध हैं। अंत में इन युद्धों से फ्रांस की आर्थिक दशा बहुत बिगड़ गई।
ऐसा होते हुए भी चौदहवें लुई के समय में फ्रांस का सांस्कृतिक अभ्युदय कुछ आश्चर्यजनक गति से हुआ। उसके समय के कला कौशल और सांस्कृतिक श्रेष्ठता का सिक्का यूरोप के हृदय पर अब भी जमा हुआ है। पेरिस से बारह मील दूर वर्साय में उसने अपने रहने के लिए एक राजप्रासाद बनवाया था। प्रासाद की लागत उस समय लगभग इक्कीस करोड़ रुपए था। वर्साय भर में बाग, बगीचे, झरने, छोटे तथा बड़े प्रासाद ही दिखाई देते थे।
कला क्षेत्र में भी फ्रांस को अपूर्व मर्यादा प्राप्त हुई। कार्ने (Corneille, १६०६-१६८४) और मौल्येअर (१६२२-१६७३) प्रसिद्ध नाटककार थे। मडाम डी सेवीनये (Sevigne) (१६२६-१६९६), ला फॉनटेन (१६२१-१६९५) और रेसीन (१६३९-१६९९) के लेखों और शब्दों के प्रयोग ने फ्रेंच भाषा को समस्त यूरोप में सर्वप्रिय बना दिया था। इंग्लैंड के खाने के सूचीपत्र (menu) आज तक फ्रेंच में छपते हैं। फ्रांस को यह गौरव १४वें लुई के समय से ही प्राप्त हुआ।
शिल्प विद्या, मूर्तिकला, चित्रकला तथा संगीत में फ्रांस के कलाकारों ने यूरोप की कलाशैली पर बहुत प्रभाव डाला। फ्रांस की राजनीतिक श्रेष्ठता के कारण फ्रांस की कला को और भी प्रतिष्ठा मिली। इस सांस्कृतिक उन्नति के कारण उसका राज्यकाल फ्रांस का स्वर्णयुग बन गया। उसका राज्यकाल यूरोपीय इतिहास में 'चौदहवें लुई का युग' कहलाता है।
लुई जितना प्रतापी राजा था, उतना ही दु:खद उसका अंत हुआ। अपने अंतिम दिनों में बूढ़ा और क्षीण लुई, स्पष्ट देख रहा था, कि उसके युद्धों के परिणामस्वरूप हुई क्षति के कारण उसकी प्रजा दु:खी है, कृषक भूखे हैं और मध्यवर्ग के लोग निर्धन होते चले जा रहे हैं। लुई का केवल एक पुत्र था। सम्राट् ने उसे शिक्षा देने का भरसक प्रयत्न किया परंतु वह अनपढ़ ही रहा। १ सितंबर, १७१५ को चौदहवें लुई का देहांत हुआ।
चाणक्य पुरी

आसपास हैं

चाणक्य पुरी का इलाका दिल्ली में एक पाश इलाका तो माना जाता ही है, साथ ही इसे एम्बेसी एरिया भी कहा जाता है क्योंकि सभी प्रमुख देशों के दूतावास इसी इलाके में स्थित हैं। 
दक्षिण पूर्वी हिस्से से लगता हुआ नेहरू पार्क है। यहाँ एक वृहत घास का मैदान है, व पार्क है। यहीँ भैरों मन्दिर भी बना है। इसके उत्तर में अशोक होटल व सम्राट होटल नामक पाँच सितारा होटल भी हैं। दक्षिण में यशवंत प्लेस नामक वाणिज्यिक केन्द्र है, जहाँ चाणक्य सिनेमा बना है। यशवंत प्लेस विदेशियों खासकर एम्बेसी के लोगों व भारत से विदेश आने वाले खासकर दिल्ली के लोगों की पसंदीदा जगह है। यहां ज्यादातर लोग लैदर का सामान व गरम कपड़े खरीदने आते हैं। कपड़ों के अलावा यहां आक्साइड, सोने व मोतियों के गहने भी मिलते हैं। यशवंत प्लेस के काम्पलेक्स में ही चाइनीस फ़ास्ट फ़ूड की कई छोटी-छोटी दुकानें हैं। दक्षिण पश्चिम इलाके में, सरदार पटेल मार्ग पर स्थित हैं होटल मौर्य शेरेटन व होटल ताज पैलेस। यह दोनों भी पाँच सितारा होटल हैं। मौर्य शेरेटन के साथ ही भारत की इंटेलीजेन्स की एक यूनिट का दफ़्तर भी है। इसके अतिरिक्त यहां दिल्ली विश्वविद्यालय के दो प्रमुख महाविद्यालय मैत्रेयी व जीस्स एंड मेरी भी हैं।
 चाणक्यपुरी  दिल्ली के रिंग मार्ग पर पड़ने वाला एक चौराहा है। इसे बेनिटो जुआरेज़ मार्ग काटता है।
राष्ट्रीय सूचना-विज्ञान केन्द्र

परिचय

वर्ष 1975 में, भारत सरकार ने सामाजिक विकास तथा आर्थिक संवर्धन को बढ़ावा देने के लिए कार्यक्रम कार्यान्वयन तथा नियोजना की सुविधा मुहैया कराने हेतु सरकारी मंत्रालयों तथा विभागों में कम्प्यूटर आधारित निर्णय लेने में सहायक प्रणाली (सूचना-विज्ञान विकास) को शुरु करने के लिए तथा सूचना संसाधनों की उपयोगिता तथा सूचना प्रणालियों के विकास हेतु प्रभावी कदम उठाने के लिए उपयुक्त निर्णय लिये। इसके पश्चात्, केन्द्र सरकार ने 1976 में तथा उसके बाद 4.1 मिलियन यू.एस. डॉलर की संयुक्त राष्ट्र विकास कार्यक्रम (यूएनडीपी) की वित्तीय सहायता से “राष्ट्रीय सूचना-विज्ञान केन्द्र (एनआईसी)” नामक एक उच्च प्राथमिकता योजना परियोजना तैयार की।
चीनी बौद्ध साहित्य

चीनी बौद्ध साहित्य से आशय बौद्ध धर्म और दर्शन से सम्बन्धित उस साहित्य से है जिसे चीन, जापान और कोरिया के बौद्ध समुदाय में 'धार्मिक ग्रन्थ' की मान्यता प्राप्त है। पारम्परिक रूप से इन्हें चीनी में  大藏經; फीनयिन में Dàzàngjīng; जापानी में 大蔵経 Daizōkyō; कोरियाई भाषा में 대장경 Daejanggyeong) कहते हैं।
चीनी बौद्ध साहित्य के अन्तर्गत आने वाले प्रमुख ग्रन्थ ये हैं - आगम, विनय पिटक, अभिधर्म पिटक, महायान सूत्र आदि।
एनएएल सारस

डिजाइन और विकास

1980 के दशक के मध्य में, अनुसंधान परिषद ने सिफारिश की कि एनएएल को भारत की नागरिक उड्डयन आवश्यकताओं का अध्ययन करना चाहिए और एक व्यवहार्य नागरिक उड्डयन उद्योग की स्थापना के तरीके सुझाए जाने चाहिए। इससे आगे यह सिफारिश की गई कि एनएएल को बहु भूमिका वाला हल्का प्रकाश परिवहन विमान का औपचारिक तकनीकी-आर्थिक व्यवहार्यता अध्ययन करना चाहिए। व्यवहार्यता अध्ययन (नवंबर 1989) ने दिखाया कि देश में 9-14 सीट मल्टी-रोल एलटीए के लिए एक महत्वपूर्ण मांग थी और अगले 10 वर्षों में लगभग 250-350 विमानों की बाजार संभावना का अनुमान लगाया गया था। एनएएल ने नवंबर 1990 में अनुसंधान परिषद को व्यवहार्यता अध्ययन रिपोर्ट सौंपी और एक औद्योगिक पार्टनर की तलाश शुरू कर दी।
यह परियोजना 1991 में रूस के साथ सहयोग के रूप में शुरू हुई। लेकिन वित्तीय संकट के कारण रूसियों ने परियोजना से जल्द ही ड्रॉप कर लिया। पोखरन में भारत के परमाणु परीक्षणों के बाद, 1998 में अमेरिका द्वारा लगाए जाने वाले प्रतिबंधों के बाद यह परियोजना लगभग बंद हो गई थी। मार्च 2001 तक अपनी पहली उड़ान के प्रारंभिक कार्यक्रम के साथ 24 सितंबर 1999 को सारस परियोजना को मंजूरी दी गई थी।
इसके मूल डिजाइन लक्ष्य पैरामीटर में 6,100 किलोग्राम अधिकतम वजन और 1,232 किलोग्राम का अधिकतम पेलोड, 600 किमी/घंटा से अधिक की एक उच्च क्रूज़ गति, छह घंटे की सहनशक्ति, अधिकतम उड़ान ऊंचाई 12 किमी (क्रूज ऊंचाई 10.5 किमी), लगभग 600 मीटर की टैक-ऑफ दूरी और लैंडिंग दूरी, 12 मी/सेकेंड की ऊपर बढने की अधिकतम दर, 78 डीबी सेकम केबिन शोर, 19 यात्रियों के साथ 600 किलोमीटर की दूरी, 14 यात्रियों के साथ 1200 किमी और 8 यात्रियों के साथ 2,000 किमी और ₹ 5/किमी के संचालन की लागत शामिल है।
पहले सारस (पीटी1) ने 29 मई 2004 को बंगलौर में एचएएल हवाई अड्डे में अपनी पहली उड़ान पूरी की।
हालांकि विमान का डिज़ाइन किया गया खाली वजन लगभग 4,125 किलोग्राम था, पहला प्रोटोटाइप का खाली वजन लगभग 5,118 किलोग्राम निकला। तीसरे प्रोटोटाइप द्वारा कम्पोजिट पंखों और पूंछ को शामिल करके इस मामले को संबोधित गया। सारस-पीटी2 के एयरफ्रेम को हल्की कंपोजिट के साथ बनाया गया था ताकि इसके पहले प्रोटोटाइप से लगभग 400 किलो वजन कम हो सके जिसमे लगभग 900 किलोग्राम अधिक वजन था। इस विमान को दो कनाडाई प्रैट एंड व्हिटनी टर्बो-प्रोप इंजन द्वारा संचालित किया जया है।

वर्तमान स्थिति

20 जनवरी 2016 तक, राष्ट्रीय एयरोनॉटिक्स लिमिटेड (एनएएल) ने सारस पर सभी काम बंद कर दिए हैं क्योंकि परियोजना के लिए वित्त वर्ष 2013 के अंत तक बंद कर दिया गए थे। सारस परियोजना पर काम कर रहे इंजीनियरों को अन्य समान परियोजनाओं के लिए तैनात कर दिया दिया था।
एनएएल परियोजना के लिए वित्त को पुनर्जीवित करने की उम्मीद कर रहा था। अक्टूबर 2016 में, यह बताया गया था कि सरकार इसके लिए एक पुनर्जीवित योजना बना रही है। वैज्ञानिक और औद्योगिक अनुसंधान परिषद (सीएसआईआर) ने लगभग इस योजना को स्थगित कर दिया था, पाइपलाइन में अतिरिक्त धन के साथ इसे दोबारा शुरू किया गया है।
14 फरवरी, 2017 को इसे पुनः कॉन्फ़िगर किए गए, पहले प्रोटोटाइप को अभी वायुसेना के एयरक्राफ्ट एंड सिस्टिम्स टेस्टिंग एस्टाब्लिशमेंट (एएसटीई) को सौंप दिया गया है, जिसमे कुछ कम गति पर जमीन रन का आयोजन किया गया है। राष्ट्रीय एयरोस्पेस लैब (एनएएल) के निदेशक जितेंद्र जे जाधव ने कहा है कि सरस को जून-जुलाई तक हवा में वापस लाया जाएगा, यद्यपि कार्यक्रम पर कार्य कने वाले अधिकारियों को लगता है कि अगस्त-सितंबर के संभावित समय सीमा में ही वापस लाया जा सकता है।
मास्को राज्य विश्वविद्यालय

बाहरी कड़ियाँ

मास्को विश्व विद्यालय का जालस्थल
आत्मा

जैन दर्शन

जैन दर्शन में आत्मा के लिए जीव शब्द का प्रयोग किया जाता है। जीव (चेतना) को अजीव (शरीर) से पृथक बताया जाता है।
बेरियम नाइट्रेट

बेरियम नाइट्रेट एक अकार्बनिक यौगिक है।
जिब्राल्टर आम चुनाव, 2007

जिब्राल्टर आम चुनाव ब्रिटिश प्रवासी शासित प्रदेश जिब्राल्टर में 11 दिसम्बर 2007 के दिन आयोजित हुए थे। जिब्राल्टर सोशल डैमोक्रैट्स के उमीदवार तथा पदधारी मुख्यमंत्री पीटर करुआना ने बड़े कम अंतर से अपना चौथा कार्यकाल जीता। विपक्षी दल जो बोस्सानो ने चुनाव में काफ़ी अच्छा प्रदर्शन किया और मुख्मंत्री को कड़ी टक्कर दी थी। बोस्सानो ने चुनाव से पहले घोषणा कर दी थी कि एक सांसद के तौर पर उनका यह अंतिम चुनाव है तथा मज़ाक में कहा था कि वे सरकार में कोई पद स्वीकार नहीं करेंगे इसके पश्चात भी इन्हें जिब्राल्टर सोशल डैमोक्रैट्स के कुछ सदस्यों से ज्यादा व्यक्तिगत वोट मिले थे।
जर्मन इंटरनेशनल स्कूल चेन्नई

जर्मन इंटरनेशनल स्कूल चेन्नई (German International School Chennai) भारत के चेन्नई महानगर के पालवाक्कम में स्थित प्राथमिक एवं माध्यमिक विद्यालय है। विद्यालय की स्थापना २०१० में हुई और बोर्डिंग की सुविधा २०१४ से आरम्भ हुई।
होपतोन फॉल्स

स्थिति

यह समुद्र तल से ३१४ मीटर (१०३० फीट ) की ऊंचाई पर समुद्र तल के इलाके के लगभग 5 किलोमीटर (3.1 मील) दक्षिण में स्थित हैं
होपेटौन फॉल्स की प्राकृतिक विशेषताओं को संरक्षित करने के लिए बहुत अधिक ध्यान दिया गया है जबकि आगंतुकों के लिए पर्याप्त पहुंच की अनुमति है। फॉल्स में अच्छी तरह से निर्मित और रखरखाव वाली सीढ़ियों का एक बड़ा सेट होता है जो झरने के पैर के बहुत करीब देखने वाले प्लेटफॉर्म पर प्राकृतिक आंगन का नेतृत्व करता है। होपेटौन फॉल्स एक आयताकार आकार में 30 मीटर गिर जाता है।
दागनभूँइय़ा उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

दागनभूँइय़ा उपजिला बांग्लादेश के दक्षिण-पूर्वी भाग में, चट्टग्राम विभाग के फेनी जिले में स्थित है।
युक्रेन की सरकार

युक्रेन की सरकार
राष्ट्रपति विक्टर यूश्चेनको प्रधानमंत्री (कार्यवाहक) - विक्टर यानुकोवीच
रेणुका शहाणे

निजी जीवन और शिक्षा

रेणुका शहाणे का जन्म महाराष्ट्र में हुआ। उन्होंने आशुतोष राणा के साथ विवाह किया, वे भी बॉलीवुड के एक अभिनेता हैं। उनके दो पुत्र हैं, शौर्यमन और सत्येन्द्र।

करियर

शहाणे ने अपने कैरियर की शुरुआत मराठी फिल्म उद्योग से की और उन्होंने कई मराठी फिल्में की हैं। उन्होंने 1991 में एक लोकप्रिय टीवी धारावाहिक सुरभि में काम किया। सिद्धार्थ काक के साथ वे इस शो में एक दुर्जेय होस्ट (टीवी पर कार्यक्रम प्रस्तुत करने वाली मेजबान) बन गयीं। इस धारावाहिक में भारत के विभिन्न भागों की संस्कृति और कला का प्रदर्शन किया जाता था।
1994 की एक ब्लॉकबस्टर फिल्म, 'हम आपके हैं कौन' में अपनी भूमिका के बाद वे लोकप्रिय हो गयीं। वे जल्दी ही एक निर्देशक के रूप में अपनी पहली मराठी फिल्म 'रीटा' को रिलीज़ करने जा रही हैं। 
रेणुका शहाणे ने अपनी इस शुरूआती फिल्म रीटा में एक निर्देशक के साथ साथ अभिनेत्री के तौर पर भी काम किया है। इसकी कहानी को रेणुका शहाणे ने अपनी मां शांता गोखले के उपन्यास, रीटा वेलिंगकर, से लिया है। इसमें रेणुका ने केन्द्रीय पात्र रीटा की मित्र, गाइड और दार्शनिक की भूमिका निभाई है। इस फिल्म में रेणुका के साथ जैकी श्रॉफ, पल्लवी जोशी, सुहासिनी मुले और मोहन अगाशे ने भी काम किया है।
फिर हेरा फेरी

चरित्र

बाबु राव गनपत राव आप्ते

दल

सुनिल सेटी
==v
V
V
संगीत ==
तुल्यकालन (प्रत्यावर्ती धारा)

प्रत्यावर्ती धारा विद्युत प्रणाली के सन्दर्भ में, दो युक्तियों (जैसे जनित्र और विद्युत नेटवर्क) की आवृत्ति तथा वोल्टता (आर एम एस नहीं, ताक्षणिक वोल्तता) को समान करने की क्रिया को तुल्यकालन (synchronization) कहते हैं। तुल्यकालन की आवश्यकता कई स्थियों में पड़ सकती है। उदाहरण के लिये एक अल्टरनेटर को किसी पहले से कार्यरत ए सी विद्युत नेटवर्क से जोड़ना हो (अर्थात, समान्तर करना हो) , तो अल्टरनेटर को पहले उस नेटवर्क के साथ तुल्यकालिक बनाना पड़ेगा, उसके बाद ही इसे नेटवर्क से जोड़ा जा सकता है। बिना तुल्यकालिक किये सीधे नेटवर्क से जोड़ने पर एक प्रकार का 'शार्ट सर्किट' बनता है और बहुत अधिक धारा प्रवाहित होगी। इसी प्रकार यदि दो विद्युत ग्रिडें बिना आपस में जुड़े काम कर रहीं हैं, यदि उन्हें जोड़ना है तो पहले दोनों को एक दूसरे के तुल्यकालिक करना पड़ेगा।
भूतपाल

महाभारत के पश्चात के नन्द वंश के राजा।
ग्रामीण क्षेत्र

ग्रामीण क्षेत्र सामान्यतः उस भौगोलिक क्षेत्र के लिए प्रयुक्त शब्द है जो नगरों और कस्बों से बाहर होता है।
सज्जन सिंह वर्मा

शिक्षा और पृष्ठभूमि

सज्जन सिंह वर्मा रखती है मास्टर ऑफ आर्ट्स ( समाजशास्त्र) की डिग्री से G. A. C. C., इंदौर, मध्यप्रदेश.

व्यक्तिगत जीवन

बेहद प्रभावशाली व्यक्तित्व के धनी हैं।
मोबाइल नंबर 9425066877
भारतीय चिट्ठाजगत

इतिहास

यूनिकोड के उदय के पश्चात जब कम्प्यूटर पर भारतीय भाषाओं में लिखना संभव हो गया तो विभिन्न भारतीय भाषाओं में चिट्ठे लिखे जाने लगे। हिन्दी में चिट्ठाकारी की शुरुआत आलोक कुमार द्वारा की गई। 
आरम्भ में भारतीय भाषाई टाइपिंग औजारों की सुलभता न होने अथवा इनके प्रति जागरुकता के अभाव के कारण भारतीय चिट्ठाजगत बहुत छोटा था। कालान्तर में इस बारे जागरुकता फैलने तथा इण्डिक टाइपिंग औजारों का विकास एवं सुलभता होने से भारतीय भाषी चिट्ठों की सँख्या तेजी से बढ़ने लगी।

भारतीय भाषी टाइपिंग औजार

यद्यपि भारतीय भाषाओं का मानक कीबोर्ड इनस्क्रिप्ट है परन्तु यूनिकोड टाइपिंग के लिये फोनेटिक विधि अपनी कमियों के बावजूद सर्वाधिक लोकप्रिय हुयी। पुराने समय में दो सर्वाधिक लोकप्रिय भारतीय भाषी टाइपिंग औजार इण्डिक आइऍमई तथा बरह आइऍमई थे। २००७ में गूगल के डिक्शनरी आधारित फोनेटिक टाइपिंग टूल गूगल इण्डिक ट्राँसलिट्रेशन के उसकी ब्लॉगिंग सेवा ब्लॉगर में आने के बाद वह नये चिट्ठाकारों का पसंदीदा औजार बन गया।

ब्लॉग प्लेटफॉर्म

यद्यपि भारतीय चिट्ठे बहुत सी ब्लॉगिंग सेवाओं पर लिखे जा रहे हैं लेकिन भारतीय चिट्ठाकारों में सर्वाधिक लोकप्रिय ब्लॉगर है। इसका कारण ब्लॉगर का मुफ्त होना, इण्डिक यूनिकोड हेतु पूर्ण समर्थन होना तथा इसकी बेहतरीन सुविधायें हैं। सन २००७ से इसमें भारतीय भाषी टाइपिंग औजार गूगल इण्डिक ट्राँसलिट्रेशन भी समाहित कर दिये जाने के पश्चात अलग से टाइपिंग औजार की भी आवश्यकता नहीं रही। इसके अतिरिक्त अपने डोमेन पर ब्लॉग चलाने वालों में वर्डप्रैस सर्वाधिक लोकप्रिय है।

हिन्दी चिट्ठाजगत

हिन्दी चिट्ठाजगत से आशय है हिन्दी भाषी चिट्ठों का ऑनलाइन समुदाय जो कि बृहतर भारतीय चिट्ठाजगत का एक भाग है। ९-२-११ नामत पहले हिन्दी चिट्ठे से अप्रैल २००३ शुरु हुआ हिन्दी चिट्ठाजगत में शुरुआत में सदस्यों की सँख्या कम थी लेकिन धीरे-धीरे बढ़ती रही। हिन्दी चिट्ठाजगत समुदाय को विकसित करने में अक्षरग्राम नेटवर्क की महत्वपूर्ण भूमिका रही। बाद में विभिन्न टाइपिंग औजारों की सुलभता तथा चिट्ठाकारी विधा के प्रचार-प्रसार के चलते हिन्दी चिट्ठाकारों की सँख्या तेजी से बढ़ने लगी जो कि वर्तमान में सक्रिय-निष्क्रिय कुल मिलाकर लगभग ११५०० चिट्ठे है।
शिरडी के सांई बाबा

साई-भक्ति का विरोध

द्वारका और श्रृगेरी पीठ के शंकराचार्य स्वरूपानंद सरस्वती बताते हैं कि साई एक मुसलमान थे और उनका नाम चांद मियां था जो 1838 में पैदा हए और 1908 में चल बसे थे। वे साई-भक्ति को हिन्दू धर्म को बिगाड़ने का प्रयास मानते हैं।